Gunagu

Poslední hrdinovia
2024-11-16 19:30 UTC | Divadlo GUnaGU, Františkánske nám. 7, Bratislava, Slovenská republika
Čierna komédia o ľudskej dôstojnosti.
Traja svojrázni klienti domova dôchodcov: bývalý záchranár, ktorý sa cíti ako Batman (Jozef Vajda), bývalý dopravný policajt, ktorý sa štylizuje ako James Bond (Viktor Horján) a bývalá modelka, cítiaca sa ako sci-fi kráska Barbarela (Gabriela Dzuríková).
Každý vo svojich predstavách, hraných ako divadelný sci-fi komiks, prežil oveľa významnejší život, ako v skutočnosti. S mladou zdravotnou sestrou (Lujza Garajová Schrameková) rozohrávajú svoje fiktívne vzťahové hry ako s domnelou dcérou, priateľkou či milenkou.
Čierna komédia pracuje s fenoménom staroby zámerne nekorektne, aby zvýraznila, že tomuto finále neujde nikto z nás.
Skvelé kostýmy v komiksovom dizajne od Simony Vachálkovej, štylizované herectvo všetkých protagonistov, ako aj presná réžia Mariany Luteránovej robia z predstavenia divadelnú lahôdku.

Vstupenky v sieti Ticketportal
